উৎসবের কামিজ - Bangla Fashion | বাংলা ফ্যাশন
Bangla Fashion | বাংলা ফ্যাশন
নারী
পুরুষ
বাচ্চা
বিশেষ অনুষ্ঠান
সুগন্ধি
স্টোরস
সেল
খবর
ফ্যাশন শো
মডেল
অন্যান্য
Select Page
« উৎসবে সাজের অনুষঙ্গ
এক প্যাঁচের শাড়ি »
উৎসবের কামিজ
Sep 4, 2009 | গ্যালারি, নারী, ফিচার | 0 comments
বাঙালি নারীদের কাছে উৎসব আয়োজনে কামিজ হয়ে উঠেছে একটি জনপ্রিয় পোশাক। ঢাকাই বুটিকগুলো তাই প্রতি ঈদে হাজির করে নানা বর্ণে, রঙে, ডিজাইনে কামিজ স্টাইল। আর ক্রেতারাও বেছে নেন এই সময়ের কামিজ ট্রেন্ড। হালের এই কামিজ ট্রেন্ড নিয়ে এ সপ্তাহের কড়চা ফ্যাশন আয়োজন।
নারীমেলা
ঈদ ও পূজাকে সামনে রেখে নারীমেলার রয়েছে বিশাল আয়োজন। এখানে রয়েছে টাঙ্গাইল সুতি, ব্লক/বাটিক, টাই-ডাই, কারচুপি, এমব্রয়ডারি, ব্রাশ পেইন্ট, রাজশাহী সিল্ক, সালোয়ার কামিজ, নকশী কাঁথা, নকশী চাদর, এপলিক চাদর, ওয়ালমেট ইত্যাদি। পাওয়া যাবে : বাড়ি-১, রোড-৩, ব্লক-এ, সেকশন-১০, ঢাকা এবং ২/৩, ব্লক-এ, লালমাটিয়া, মিরপুর রোড, ঢাকা।
নিপুণ
দেশের ঐতিহ্যবাহী ফ্যাশন হাউস নিপুণ এবার ঈদে ক্রেতাদের জন্য নতুন নতুন ডিজাইনের এবং সুলভ মূল্যের বিপুল পরিমাণ পোশাকের আয়োজন করেছে। এবারের পোশাকে সাদাকালো এবং গোল্ডেন প্রিন্ট এর প্রাধান্য বেশি। পাশাপাশি রিবস্‌ এর কাজও এসেছে নতুনভাবে। পাওয়া যাবে : নিপুণের ঢাকা ও সিলেটের শোরুমগুলোতে।
বাসন্তী
রং, ডিজাইন, কাটিং এ বৈচিত্রতা নিয়ে বিভিন্ন সালোয়ার কামিজ তৈরি করেছে বাসন্তী। এসব কামিজে কাজ করা হয়েছে এমব্রয়ডারি, ব্লক চুমকিসহ বিভিন্ন মোটিভে। সুতি, তাঁত, সিল্ক ও চিকেন কাপড় ব্যবহার করা হয়েছে এসব সালোয়ার কামিজে। সময়ের সাথে আরামদায়ক এসব পোশাকের মূল্যসীমাও ক্রেতাদের হাতের নাগালের মধ্যেই রাখা হয়েছে। শোরুম : ২৪/২২, তাজমহল রোড, ব্লক সি, (কেন্দ্রীয় কলেজের বিপরীতে), মোহাম্মদপুর, ঢাকা।
কারুশৈলী
ফ্যাশন হাউজ কারুশৈলী এনেছে সুতি, শিফন ও তাঁতের কাপড়ের তৈরি বিভিন্ন সালোয়ার কামিজ যেগুলোতে রয়েছে নতুনত্বের ছোঁয়া যা সব বয়সীদের আকর্ষণ করবে। ভিন্নতা বজায় রেখে এসব সালোয়ার কামিজে ব্যবহার করা হয়েছে ব্লক, এপলিক, এমব্রয়ডারির কাজ। ঠিকানা : অর্কিড প্লাজা, মিরপুর রোড, তাজমহল রোড, মোহাম্মদপুর।
বাংলার মেলা
মোঘল, ব্রিটিশ সময়কারসহ এখনকার আধুনিক ক্রোকারিজ থেকে নেয়া নকশায় এবার সাজানো হয়েছে বাংলার মেলার অন্যতম আকর্ষণ সালোয়ার কামিজ। রঙে এবারকার ট্রেন্ডি মেজেন্টা, ফিরোজা, ব্লু, সবুজ, রাস্ট, পিংক, হলুদ, বেগুনী, ব্রাউন, সাদা কালো, লাল এসব টোনে সিল্ক, এন্ডি, খাদি কটন, ডবি নানা ম্যাটেরিয়ালে ব্লক, ক্রিন, বাটিক ভেজিটেবল ডাই সাথে এমব্রয়ডারি, গুজরাটি, গীট, শেডওয়ার্ক, কাঁথা ভরাট, এপলিক কাজে ভিন্ন ভিন্ন নেক লাইনের সালোয়ার কামিজ। সালোয়ার কামিজ কাটিং এর পাশাপাশি নেক লাইনে আনা হয়েছে ভিন্নতা। ব্যবহার করা হয়েছে চওড়া দোপাট্টা। এছাড়া বিভিন্ন রকম কাতান পাড় ও মেটালিক এক্সেসরিজ ব্যবহারের মাধ্যমে করা হয়েছে থ্রিপিস।
শাদামন
ঈদকে সামনে রেখে শাদামন এনেছে নতুন ডিজাইনের সালোয়ার কামিজের কিছু কালেকশন। সবগুলো পোশাকের রং আর প্যাটার্নে বৈচিত্র্য নিয়ে ভিন্ন ভিন্ন অলংকরণে সাজানো হয়েছে গোলাপি, কমলা, ফিরোজা, মেজেন্টাসহ বিভিন্ন ধরনের উজ্জ্বল রং ব্যবহার করা হয়েছে। পোশাকগুলোর অলংকরণে প্রাধান্য পেয়েছে এমব্রয়ডারি , সুঁইসুতার কাজ, ব্লক, চুমকি পুঁতি ও মিশ্র মাধ্যমের ব্যবহার। যোগাযোগ : বেইলী স্টার শপিং কমপেক্স, বেইলী রোড এবং ১১১, আজিজ সুপার মার্কেট, শাহবাগ, ঢাকা।
ওটু
ঈদ উপলক্ষে বর্নিল সাজে সেজেছে ওটু। ঈদ উৎসবের নানা আয়োজনের মধ্যে রয়েছে ছেলেদের এক্সক্লুসিভ ‘টিউন ফিট’ পাঞ্জাবী; শর্ট পাঞ্জাবী, এক্সক্লুসিভ শেরওয়ানী, ফতুয়া, ফুল িভ ফরমাল ও ক্যাজুয়াল শার্ট, হাফ িভ ফরমাল ও ক্যাজুয়াল শার্ট, স্যান্ডেল এবং মেয়েদের সালোয়ার কামিজ, টপস্‌, শাড়ী, ফতুয়া সহ হাত ব্যাগ। ঠিকানাঃ বাড়ী নং-১৫৭, রোড নং-১২, বক-ই, বনানী, ঢাকা-১২১৩।
ট্রেন্ডজ্‌
ক্রেতাদের চাহিদার দিক বিবেচনা করে এবার ট্রেন্ডজ্‌ এর ধানমন্ডি-২৭এবং উত্তরা নতুন শো-রুমে পাওয়া যাবে এক্সক্লুসিভ কিছু সালোয়ার কামিজ যা অত্যন্ত যত্নসহকারে তৈরী করা হয়েছে।
সাদাকালো
লাগবে লেস ফিতাঃ টেনে টেনে সুরে সুরে হেঁকে যাওয়া হকারের কথা কার না কানে ভেসে আসেণ্ড লেস ফিতার কথা মনে পড়লে। আমাদের সেই চির পরিচিত লেস ফিতা দিয়ে এবার সাদাকালো আয়োজন করেছে তাদের ঈদ উৎসব। শহর আর মফস্বলে একসময় বহুল ব্যবহৃত লেস ফিতাকে ভিন্ন আঙ্গিকে শহুরে ফ্যাশনে উপস্থাপনের প্রয়াস। সাদাকালো’র সকল কামিজে এবারের ঈদে ব্যবহার করা হয়েছে পোশাকে ব্যবহার করা হয়েছে লেস ফিতা, রিবন, ফ্রিল এবং নানা ডিজাইনের পট্টি। লেস ফিতার থিমেই পাওয়া যাবে যুগল পোশাক এবং বাবা-ছেলে, মা-মেয়ের একইরকম পোশাক।
রঙ
ক্রেতাসাধারনের রুচি ও মূল্যবোধ অনুসারে প্রচুর দৃস্টিনন্দন এক্সক্লুসিভ এন্ডি, এন্ডি সিল্ক, সিল্ক, জামদানী, মসলিন, রেশমী কটন, ডুপিয়ান সালোয়ার-কামিজ নিয়ে কাজ করেছে। কাপড়ের বুননে ও রং এ অনেক পরির্বতন আনা হয়েছে। সালোয়ার-কামিজ এর কাটিং এবং প্যাটার্নে অনেক নতুনত্ব আনা হয়েছে। সালোয়ার-কামিজ ক্ষেত্রে ঝুল অনেকখানি কমে এসেছে এবং কাটিংয়েও অনেক নতুনত্ব আনা হয়েছে। বিশেষভাবে পরির্বতন হয়েছে সালোয়ারের কাটিং এ। এছাড়া ও কুসিকাঁটা, চামড়ার ব্যবহার করে ভিন্ন এক নান্দনিকতার রূপ দেওয়া হয়েছে । নিজস্ব বুননে করা খাদী ও সুতি কাপড় এর পাশাপাশি সিল্ক, ডুপিয়ান সিল্ক, বলাকা সিল্ক, জয়শ্রী সিল্ক, এন্ডি সুতি, এন্ডি সিল্ক এ। সালোয়ার-কামিজ এ ব্লক, স্প্রে, টাই-ডাই, স্কিন-প্রিন্ট, এ্যাপলিক, এ্যামব্রয়ডারি, কারচুপি , জারদৌসি, বাটিক, আড়ি, হাতের ভরাট কাজ, লেস, কাতানপাড়, স্টোন, মেটাল, কুসিকাঁটা, চামড়ার ব্যবহার করে ভিন্ন এক নান্দনিকতার রূপ দেওয়া হয়েছে। নীল রং এর বিভিন্ন শেড তুলে ধরা হয়েছে এ বছরের ঈদ এর পোশাক এ।
অঞ্জন’স
নরসিংদীর তাঁতের সিল্কি কটন, কটন, মানিকগঞ্জের এন্ডি কটন, রাজশাহীর জয় সিল্ক, এন্ডি সিল্ক কাপড় ব্যবহার করেই সাজানো হয়েছে এবারের অঞ্জন’স-এর কামিজ কালেকশন। টুটোন কাপড় বেশি ব্যবহার করা হয়েছে এই আয়োজনে। উৎসবকে মাথায় রেখে ডিজাইন করা হয়েছে প্রত্যেকটি সালোয়ার কামিজ। গলায়, হাতায়, পাজামার কাটিং এ বৈচিত্র্য এসেছে প্রত্যেকটি পোশাকে। স্ক্রীন প্রিন্ট, ব্লক প্রিন্ট, কাঁথা স্টিচ, এম্ব্রয়ডারির প্রধান্য বেশি। অঞ্জন’স এর ঈদের পোশাক সকল শাখায় পাওয়া যাচ্ছে।
টেক্সমার্ট
এবার ঈদে টেক্সমার্টের সালোয়ার-কামিজের কালেকশনে গুণগত মান এবং ডিজাইন নিয়ে কাজ অনেক বেশি। ঈদ কালেকশনে জয়সিল্ক, এন্ডি কটন, মসলিন, কাতান ছাড়াও থাকছে বাহারি সুতী কাপড়ের সমারহ। রং-এ থাকছে উৎসবের আমেজ। উজ্জ্বল রংগুলি প্রাধান্য পেয়েছে। কাজে মাধ্যম হিসাবে থাকছে প্রিন্ট, এ্যাম্ব্রয়ডারি, কারচুপি, জারদোসি, এ্যাপলিক ইত্যাদি। আমাদের সকল শো-রুমে ঈদ কালেকশনের সালোয়ার-কামিজ পাওয়া যাবে ১২৯০ টাকা থেকে ৩৮৯০ টাকার মধ্যে।
নগরদোলা
নগরদোলায় এবার ঈদের সুতি কামিজে কারচুপী এবং এম্ব্রয়ডারি করা হয়েছে। পাঞ্জাবির সাথে চমৎকার ম্যাচিং টুপি দেওয়া হয়েছে। বাচ্চাদের সালোয়ার কামিজে আনা হয়েছে বৈচিত্র্য। ওরিয়েন্টাল ওয়েস্টার্ন ফিউশনে তৈরি করা হয়েছে বেশ কিছু সালোয়ার কামিজ ও মেয়েদের ফতুয়া-প্যান্ট-স্কার্ফ। নগরদোলার ঈদের পোশাক পাবেন ধানমন্ডি, বনানী ও বসুন্ধরা মার্কেটের শোরুমে।
বিবিয়ানা
ঈদকে সামনে রেখে বিবিয়ানা তার প্রতিটি শো’রুম সাজিয়েছে স্মার্ট আর রুচিশীল পোশাকের পসরা দিয়ে। ‘সবার জন্য ঈদ’ এই শ্লোগানকে সামনে রেখে এবার তৈরি করা হয়েছে ঈদের পোশাকগুলো। সালোয়ারের কাটিংয়ে ভেরিয়েশন আনা হয়েছে। করা হয়েছে চুড়িদার, প্যান্ট এবং ধুতি স্টাইল। রং হিসেবে প্রাধান্য পেয়েছে পিচ, গ্রীনিশঅ্যাশ, লাইলাক, মসগ্রীন, পিকক ব্লু, লাল, কালো, সাদাসহ অসংখ্য রং। সালোয়ার কামিজে ইয়ক, এপলিক, সুতার নকশা, লেইস এবং কাতান কাপড়ে ব্লকের কাজ করা হয়েছে। ছেলেদের জন্য করা হয়েছে ফতুয়া আর পাঞ্জাবি। স্টাইলিশ কাটিং করা হয়েছে এতে। ছোট শিশুদের জন্যও করা হয়েছে পাঞ্জাবি ও সালোয়ার কামিজ। ঠিকানা: ৩১ আজিজ সুপার মার্কেট, তৃতীয় তলা। ১৩৫ নিউ বেইলি রোড।
এড্রয়েট
এই ঈদকে ঘিরে এড্রয়েট তাদের পোশাকে এনেছে ভিন্নতা নতুন নুতুন কাটিং ও ডিজাইন দিয়ে সাজিয়েছে তাদের শোরুমগুলো। এবারের আয়োজনে কাটিং, ডিজাইন, রঙ ও কাপড়ের ধরনের উপর বেশি গুরুত্ব দিয়েছে এড্রয়েট। পোশাকে রং ব্যবহার করা হয়েছে মেরুন, সাদা, লাল, কালো, হলুদ, গোলাপি, গোল্ডেন, সবুজ, নীল ইত্যাদি। সালোয়ার-কামিজে রঙ হিসেবে বেশি ব্যবহৃত হয়েছে নীল, অ্যাশ, গোলাপী, সবুজ,সাদা, হালকা কালো, সবুজ প্রভৃতি। কাজের মাঝে রয়েছে হ্যান্ড অ্যামব্রয়ডারি,ব্লক ও স্ক্রিন প্রিন্ট, এপ্লিক ও টাইডাই। শাড়ির ক্ষেত্রে সুতি শাড়ি ছাড়াও রয়েছে রাজশাহী সিল্ক, জামদানি প্রভৃতি। শাড়িতে করা হয়েছে ব্লক, স্প্রে, প্রিন্ট ও হ্যান্ড পেইন্ট প্রভৃতি।
আবর্তন
সামনেই ঈদ উৎসব। টিনএজারসহ তরুণ-তরুণীদের জন্য বিশেষ প্যাটার্নে তৈরি ঈদ পোশাকের পসরা নিয়ে প্রস্তুত আবর্তনের প্রতিটি আউটলেট। এতে ব্যবহার করা হয়েছে মিক্সড কটন, সিল্কসহ ঋতু উপযোগী সব কাপড়। আর কালার হিসেবে ব্যবহার করা হয়েছে আকাশিসহ লাইট সব রঙের বর্ণচ্ছ্বটা। কিছু ক্ষেত্রে উৎসবের রঙকে প্রাধান্য দেয়া হয়েছে। মসলিন ও তাঁতের শাড়ির বিশেষ ডিজাইন আনা হয়েছে এবার। বাচ্চাদের পোশাকের পাশপাশি এসব থ্রি-পিস, ফতুয়া পাঞ্জাবি পাওয়া যাবে মালিবাগ, ধানমণ্ডি, মিরপুর-১০ ও ওয়ারি শোরুমে।
এবি ফ্যাশন
এবি ফ্যাশন মেকারের বর্ণিল সব আউটফিটে রয়েছে ফ্রেব্রিক্স ও ডিজাইন বৈচিত্র্য। তরুণ- তরুণীদের পাশাপাশি টিনএজারদের জন্য বিশেষ প্যাটার্নে তৈরি পোশাকে ব্যবহার করা হয়েছে মিক্সড কটন, সিল্কসহ ঋতু উপযোগী সব কাপড়। আর কালার হিসেবে ব্যবহার করা হয়েছে আকাশীসহ লাইট সব রঙের বর্ণচ্ছ্বটা। তরুণীদের জন্য ক্যাটিং, নেক লাইনে ভিন্নতায় তৈরি সালোয়ার কামিজ, ফতুয়া যেগুলোর নকশায় ব্যবহার করা হয়েছে ফুলেল, সার্কেল, প্যাঁচ ওয়ার্ক, পুঁথি, গোল্ডেন- লেসসহ ব্লক মোটিভ। আউটগোয়িং তরুণীদের জন্য রয়েছে ওয়েস্টার্ন প্যাটার্নের দেশীয় আবহের পোশাক। রিটেইল শোরুম: ২৮ গোল্ডেন গেইট শপিং সেন্টার, মিরপুর রোড, ঢাকা।
কিত্তনখোলা
উৎসব আর আনন্দ নিয়ে আসে ঈদ। সেই আনন্দে মেতে উঠি আমরা সবাই। ঈদকে কেন্দ্র করে কিত্তনখোলা এনেছে নানা রঙের বাহারী সম্ভার। সালোয়ার কামিজের রয়েছে বৈচিত্র্যময় কালেকশন। রঙ এর ক্ষেত্রে প্রাধান্য দেয় হয়েছে উৎসবকে। যেমন- লাল, নীল, কোড়া, বেগুনী, পেস্ট, সবুজ এবং কালো। তবে উল্লেখযোগ্য বিষয় হচ্ছে বিভিন্ন আইটেমে একই রঙের পোশাক যাতে পরিবারের সবাই কালার ম্যাচিং করে কিনতে পারে। মূলত সিল্ক, এন্ডি, কটন, হাফসিল্ক কাপড় ব্যবহার করা হয়েছে এবং এসব পোশাকে স্ক্রিনপ্রিন্ট, ব্লক প্রিন্ট, অ্যাপলিক, টাই-ডাই মেশিন এমব্রয়ডারি, হ্যান্ড স্টিচ, কারচুপির কাজ করা হয়েছে।
চিলেকোঠা
চিলেকোঠা নকশাদার কাজের পরিবর্তে কাটিং-এ ভ্যারিয়েশন এনেছে। গতানুগতিক সালোয়ার কামিজের কাটিং-এ এবার পাওয়া যাবে ভিন্নতা। একছাঁটা কামিজের পরিবর্তে, কুচি দেয়া সহ নানা রকম স্টাইল করা হয়েছে, নেক লাইনেও আনা হয়েছে পবির্তন। দেশীয় ট্রেডিশন এবং পাশ্চাত্যের ফিউশনে তৈরি করা হয়েছে পোশাকগুলো। ঈদ উপলক্ষে বেছে নেয়া হয়েছে হালকা এবং গাঢ় রং। মেশিন এমব্রয়ডারি সেলফ ব্লক, কারচুপি সহ নানা মাধ্যমের কাজ প্রধান্য পেয়েছে পোশাকগুলোতে।
বাজ
তরুণ-তরুণীদের কথা মাথায় রেখেই বাজ এর পথ চলা শুরু। এবং তাদের জন্য রয়েছে বিভিন্ন রঙের আর প্যাটার্নে বৈচিত্র্য নিয়ে ভিন্ন ভিন্ন অলংকরণে সাজানো ‘বাজ’ এর সালোয়ার কামিজ এবং টপস্‌। গোলাপি, কমলা, মেজেন্ডা ধরনের উজ্জ্বল রং ব্যবহার করা হয়েছে সালোয়ার কামিজে। অলংকরণে প্রাধান্য পেয়েছে সুই-সুতার কাজ, ব্লক, চুমকি-পুতির সামান্য ব্যবহার। থাকছে হাতের কাজের এক্সক্লুসিভ থ্রি পিস কালেকশন।
কাজী ক্রাফট
এবার ঈদে কাজী ক্র্যাফট-এর সালোয়ার কামিজগুলো ওয়ার্ক ম্যাচিং দোপাট্টা কালার কম্বিনেশনে তৈরি। সালোয়ার কামিজের রঙ হিসেবে বেছে নেওয়া হয়েছে ব্লু, ফিরোজা, পিঙ্ক, মেজেন্ডা, ব্রাউন, বেগুনী, লাল, কালো ও মেরুন। সুতি, এন্ডি, খাদি ও জয় সিল্ককে সমানভাবে গুরুত্ব দেওয়া হয়েছে।
কৃষ্ণচূড়া
ঈদকে সামনে রেখে ফ্যাশন হাউস কৃষ্ণচূড়া সেজেছে নতুন সাজে। এখানে পাওয়া যাচ্ছে শাড়ি, থ্রি-পিছ, পাঞ্জাবি, ফতুয়াসহ বাচ্চাদের নানা ডিজাইনের পোশাক।
আড়ং
ফ্যাশন হাউজ আড়ং এবারে নিয়ে এসেছে ড্রপ অফ পার্লস, রাগ রিদম, ব্লক ইন আউট, পেজলি পারফেক্ট, আরবান ফোক, প্রাইড ইন উইভস, এবস্ট্রাক্ট আপিলস এমনই সব থিম নিয়ে দারুণ সব সালোয়ার কামিজ, এসব কামিজ পাওয়া যাবে আড়ং-এর বিভিন্ন আউটলেটে।
সূত্র: দৈনিক ইত্তেফাক, সেপ্টেম্বর ০১, ২০০৯
Related
বিষয়শ্রেণী
বিষয়শ্রেণীSelect Categoryঅন্যান্য  (13)খবর  (68)গ্যালারি  (136)টিপস্‌ এণ্ড টেকনিক  (1)নারী  (61)পুরুষ  (31)ফিচার  (111)ফ্যাশন শো  (20)বাচ্চা  (10)বিশেষ অনুষ্ঠান  (33)ভিডিও  (1)মডেল  (5)সুগন্ধি  (9)সেল  (7)স্টোরস  (37)
সাম্প্রতিক মন্তব্য
uzzal on সিল্ক আর ছাপা শাড়িতে ঈদ
সরলা on নাক সেজেছে নাকছাবিতে
আজিজুল হাকিম on নাক সেজেছে নাকছাবিতে
বৈশাখে ছেলেদের সাজ | SORGOL on বৈশাখে ছেলেদের সাজ
অন্তরেবাংলাদেশ – OntoreBangladesh » নতুন ঢঙের কামিজ on নতুন ঢঙের কামিজ
এভারগ্রীন বাংলা
লাইব্রেরি
জোকস
ডিকশনারি
লিরিক
Facebook
Twitter
Google
RSS
Evergreen Bangla